Kirándulás és akadályverseny a Normafánál Monspart Saroltával | Magyar Rákellenes Liga
Kirándulás és akadályverseny a Normafánál Monspart Saroltával	Published by Magyar Rákellenes Liga on 2014-06-27
Játékos egészségügyi továbbképzés is volt a program résztvevőinek a mozgás mellett
2014. május 31-én kirándulást és akadályversenyt szerveztünk a Normafára Monspart Sarolta és Demeter Jolán dr. vezetésével.
13 asszony vett részt ezen az eseményen, amely – a testmozgás mellett – játékos egészségügyi továbbképzést is tartalmazott. 10 órakor találkoztunk a Normafa megállóban, és első lépésben kb.
4 km-t tettünk meg. Útközben megnéztük a fákat és növényeket, és izgultunk, hogy ne essen az eső.
Sikerült találnunk egy erdei iskolát, ahol asztalok és ülő lehetőségek is voltak. Itt került sor az akadályversenyre. A két vezető már előre felkészült, hosszúkás papírszeletekre egészségügyi kérdéseket írtunk, másokra pedig orvos és beteg vicceket. Megbeszéltük a résztvevőkkel, hogy mindenki húzhat egy kérdést vagy viccet, és ha a kérdésre jól válaszol, illetve a viccet jól előadja, kis ajándékot kap. Ezután jött a játék. Mindenki izgatottan olvasta a kihúzott papírt, és megpróbált jól válaszolni. Az egészségügyi kérdések főleg az egészséges életmóddal, a daganatos betegségekkel és azok megelőzésével voltak kapcsolatban. Ha a válasz jó volt, a válaszoló kapott egy ajándékot. Ha senki nem tudta a pontos választ, a két vezető válaszolt. Érdekes, hogy leginkább arra a kérdésre nem tudtak válaszolni, hogy a hasukban lévő belső szervek hol helyezkednek el. Persze erről is és más kérdésről is hosszan társalogtunk, mindaddig, amíg mindenki megtudta az őt érdeklő problémára a választ.
A játék csaknem egy teljes óráig tartott, utána megettük a magunkkal hozott ennivalót, majd folytattuk a kirándulást. Néhány kilométer után a vállalkozóbb kirándulók felmentek a János hegyi kilátóba, a fáradtabbak pedig egy rövidebb úton hazamentek.
Mindent összevéve: a szokatlan szervezésű kirándulás nagyon jól sikerült, többen kérték, hogy legyen hasonló folytatás.
Demeter Jolán dr.Budapest, 2014. 06. 11.
Egyéb Karácsonyi készülődés a szeretet jegyében	A régi karácsonyokra készülődés külsőségekben egyszerűbb volt, de talán lélekben és igazságában sokkal több – avagy palatábla és tablet.
Alapszervezetek Szűrések a Palóc Világtalálkozón	73 fő vett részt a szűrésen
Egyéb Gyöngyre fűzve: Hegyvidéken is a méhnyakrák ellen	Címkék(A)mit tehetünk (a)mit tehetek a rák ellen